Subject: Infoks ja sisendipalve: CO2 turge ja taristut käsitlev avalik konsultatsioon
From: "Eliise Merila" <[email-masked]>
Cc: Merilyn Möls <[email-masked]>
Date: Mon, 24 Nov 2025 12:05:02 +0200

Hea koostööpartner!

Anname teada, et Euroopa Komisjonil on avatud avalik konsultatsioon, mille 
eesmärk on koguda teavet CO₂ taristut ning turgusid käsitleva mõjuhinnangu 
ja seadusandliku ettepaneku väljatöötamiseks.

Lisaks taastuvenergia kasutuselevõtule ning energia- ja materjalitõhususe 
parandamisele on Euroopa Liidu kliimaeesmärkide saavutamiseks vajalik 
tööstusliku süsinikumajanduse arendamine. Seda silmas pidades võttis Euroopa 
Komisjon 2024. aasta veebruaris vastu tööstusliku süsinikumajanduse 
strateegia, mis loob ELi tervikliku lähenemisviisi süsinikumajanduse 
laiendamiseks. Strateegia määrab kindlaks meetmed nii ELi kui ka 
liikmesriikide tasandil, et kujundada ühtne CO₂ turg ja luua soodsam 
investeerimiskeskkond tööstusliku süsinikumajanduse tehnoloogiatesse.

Kuigi kehtiv ELi õigusraamistik hõlmab juba olulisi osi CO₂ väärtusahelast 
ja taristust, ei ole selle peamine eesmärk toetada CO₂ siseturu ja sellega 
seotud taristu arengut. Seetõttu toob strateegia esile vajaduse luua uus 
õigusraamistik, mis aitaks kujundada integreeritud ja konkurentsivõimelise 
turu nii CO₂-le endale kui ka CO₂-taristule.

Seetõttu on Komisjon avanud avaliku konsultatsiooni, mille leiab järgmiselt 
lehelt: 
<https://ec.europa.eu/info/law/better-regulation/have-your-say/initiatives/14804-Legislative-initiative-on-CO2-transportation-infrastructure-and-markets_et> 
Legislative initiative on CO2 transportation infrastructure and markets

Konsultatsiooni küsimustiku leiab ka manusest.

Avalikule konsultatsioonile vastamise tähtaeg on 9. jaanuar. 
Kliimaministeerium kavatseb konsultatsioonile vastata ning selleks palume ka 
teie kommentaare ja sisendeid koondvastuse kokku panekuks tähtajaga 8.12. 
Julgustame teid samas ka otse Komisjoni küsimustikule vastama nende 
leheküljel, et kõik teie mõtted ja ettepanekud Komisjonile laekuvates 
vastustes kajastuksid.

Lugupidamisega,

Eliise Merila
EL teemade valdkonnajuht | Välissuhete osakond

Head of EU affairs | Department of International Affairs
+372 626 2843 |  <mailto:[email-masked]> 
[email-masked]
Kliimaministeerium | Suur-Ameerika 1, 10122 Tallinn, Eesti
 <http://www.kliimaministeerium.ee> www.kliimaministeerium.ee